open-index/open-wikipedia-markdown huggingface dataset:
North American T-2 Buckeye

thumb|right|300px|Αεροσκάφος T-2 Buckeye Του Αμερικανικού Ναυτικού
thumb|right|300px|Αεροσκάφος T-2 Buckeye Του Αμερικανικού Ναυτικού ενώ προσγειώνεται σε αεροπλανοφόρο
Το **North American T-2 Buckeye** είναι δικινητήριο εκπαιδευτικό αεροσκάφος Αμερικανικής κατασκευής, το οποίο αποτελούσε το αεροσκάφος "εισαγωγής" των πιλότων του Αμερικανικού Ναυτικού στα αεροσκάφη τζετ. Εισήλθε σε υπηρεσία στα τέλη της δεκαετίας του 1950 και αντικαταστάθηκε από το T-45 Goshawk.

## Περιγραφή

Το T-2 είναι ένα αεροσκάφος ίσιας πτέρυγας, με επιδόσεις ανώτερες αυτών του Cessna T-37 της Αεροπορίας και υποδεέστερες αυτών του TA-4 Skyhawk που χρησιμοποιούμταν ως προχωρημένο εκπαιδευτικό. Παρόλα αυτά το T-2 αντικαταστάθηκε από το T-45 Goshawk (έκδοση του Αμερικανικού Ναυτικού του BAe Hawk) και το T-38 Talon στην Αεροπορία. Το T-2 χρησιμοποιήθηκε επίσης για την καθοδήγηση μη επανδρωμένων αεροσκαφών. 

## Ιστορία

Η πρώτη έκδοση του αεροσκάφους εισήλθε σε υπηρεσία στα μέσα της δεκαετίας του 1950 με τον κωδικό **T2J-1** και επαναχαρακτηρίστηκε **T-2A** το 1962. Το διθέσιο εκπαιδευτικό χρησιμοποιούσε τότε ένα κινητήρα Westinghouse J34-WE-46/48. Όμως το αεροσκάφος επανασχεδιάστηκε, ο ένας κινητήρας αντικαταστάθηκε με δύο Pratt & Whitney J60-P-6 και πήρε την ονομασία **T-2B**. Το **T-2C** έφερε δύο κινητήρες General Electric J85-GE-4. Το **T-2D** αποτέλεσε εξαγωγική έκδοση για την πολεμική αεροπορία της Βενεζουέλας ενώ το **T-2E** εξαγωγική έκδοση για την Ελληνική Πολεμική Αεροπορία. Το T-2 Buckeye αντικατέστησε το T2V-1/T-1A Seastar, αν και το T-1 συνέχισε να χρησιμοποιείται σε κάποιες περιπτώσεις μέχρι το 1970. Συνολικά κατασκευάστηκαν 273 αεροσκάφη, όλα από την North American Aviation. 

## Χρήστες
;
* Ελληνική Πολεμική Αεροπορία
;
* Αμερικανικό Ναυτικό
;
;
* Η πολεμική Αεροπορία του Μαρόκου παράγγειλε 12 αεροσκάφη, όμως η παραγγελία ακυρώθηκε.

## Το T-2 στην [[Ελληνική Πολεμική Αεροπορία]]

Το T-2 μπήκε σε υπηρεσία το 1976 και πρόκειται για το μοναδικό εκπαιδευτικό τζετ της Πολεμικής Αεροπορίας. Ανήκει στην **120 Πτέρυγα Εκπαίδευσης Αέρος**, στις **362 Μοίρα Εκπαίδευσης Αέρος «Νέστωρ»** και **363 Μοίρα Εκπαίδευσης Αέρος «Δαναός»**, με έδρα το αεροδρόμιο της Καλαμάτας. Φέρει τρίχρωμη παραλλαγή πράσινου, καφέ και άσπρου.

## Εξωτερικοί σύνδεσμοι

* Το T-2 στην επίσημη ιστοσελίδα της Ελληνικής Πολεμικής Αεροπορίας
* Το T-2 στην επίσημη ιστοσελίδα του Αμερικανικού Ναυτικού 
* Το T-2 στο www.ellinikos-stratos.com
* Το T-2 στο fas.org
* Το T-2 στο warbirdalley.com
* Το T-2 στο globalsecurity.org
* Το T-2E Buckeye στο redstar.gr
* Φωτογραφίες του T-2 στο airliners.net

Κατηγορία:Αεροσκάφη της Ελληνικής Πολεμικής Αεροπορίας
Κατηγορία:Εκπαιδευτικά αεροσκάφη
T-2
Κατηγορία:Αεριωθούμενα στρατιωτικά αεροσκάφη
Περαχώρα Κορινθίας

Η **Περαχώρα** είναι οικισμός της Κορινθίας στην Πελοπόννησο.

## Γενικά στοιχεία
Η Περαχώρα βρίσκεται στους βορειοδυτικούς πρόποδες των Γερανείων Ορέων σε απόσταση περίπου 9 χιλιομέτρων βόρεια του Λουτρακίου. Είναι χτισμένη στη θέση της αρχαίας Περαίας (ή Περαίον), η οποία είχε κατοικηθεί ήδη από τους προϊστορικούς χρόνους, όπως μαρτυρούν τα μεσοελλαδικά και υστεροελλαδικά ευρήματα των ανασκαφών στην περιοχή. Η ακμή της περιοχής εντοπίζεται μεταξύ των ετών 750-725 π.Χ. όταν αυτή πέρασε από την κυριαρχία των Μεγαρέων στους Κορινθίους.εναλλ.=Ηραίο Περαχώρας|μικρογραφία|Αρχαιολογικός χώρος Ηραίου Περαχώρας|αριστεράΗ σημαντικότερη εγκατάσταση σημειώθηκε βορειοδυτικά της Περαχώρας, στη λίμνη της Βουλιαγμένης που στην αρχαιότητα ονομαζόταν Εσχατιώτις. Η ανασκαφική έρευνα  έφερε στο φως το περίφημο Ηραίον, με τον αρχαίο οικισμό του και τα δύο ιερά της Ήρας Ακραίας και της Ήρας Λιμενίας, που χρονολογούνται στον 9ο και 8ο αι. π.Χ. αντίστοιχα. 

Στη νεότερη Ελληνική ιστορία, η περιοχή του σημερινού Δήμου Λουτρακίου – Περαχώρας, διαδραμάτισε σημαντικό ρόλο, τόσο κατά την Επανάσταση του 1821, όσο και μετά τη σύσταση της Ελληνικής Πολιτείας.

Η Περαχώρα έχει υψόμετρο 284 μέτρα από την επιφάνεια της θάλασσας, σε γεωγραφικό πλάτος 38,0290368213 και γεωγραφικό μήκος 22,9466399764.

Από την Περαχώρα καταγόταν ο ηθοποιός Παντελής Ζερβός.

## Διοικητικά στοιχεία
Αναφέρεται επίσημα, μετά την Τουρκοκρατία, το 1834 να ορίζεται έδρα του νεοϊδρυθέντα δήμου Περαχώρας ενώ το 2012 ορίστηκε ιστορική έδρα του δήμου Λουτρακίου-Αγίων Θεοδώρων. Σύμφωνα με το σχέδιο Καλλικράτης, ανήκει στην κοινότητα Λουτρακίου Περαχώρας που υπάγεται στη δημοτική ενότητα Λουτρακίου - Περαχώρας του Δήμου Λουτρακίου - Περαχώρας - Αγίων Θεοδώρων και σύμφωνα την απογραφή του 2021 έχει πληθυσμό 1.025 κατοίκους. 

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Αντιρρησίας συνείδησης

[thumb|180px|right|Μνημείο για τους αντιρρησίες της στρατιωτικής υπηρεσίας λόγω συνείδησης, οι οποίοι «καθιέρωσαν και υποστηρίζουν το δικαίωμα στην άρνηση του φόνου». <small>[Tavistock Square, Λονδίνο.]]
**Αντιρρησίας συνείδησης** είναι το άτομο που αρνείται να υπηρετήσει στις ένοπλες δυνάμεις της χώρας όπου είναι πολίτης, λόγω της συνείδησής του, με βάση τις θρησκευτικές, ηθικές ή ιδεολογικές πεποιθήσεις του.

Σε ορισμένες από τις χώρες όπου η στρατιωτική θητεία είναι υποχρεωτική, δίνεται η δυνατότητα στους αντιρρησίες συνείδησης να προσφέρουν εναλλακτική κοινωνική υπηρεσία.

## Δείτε επίσης
* Στρατιωτική υπηρεσία ανά χώρα

## Εξωτερικοί σύνδεσμοι
* 
* Σύνδεσμος Αντιρρησιών Συνείδησης: Επίσημος ιστότοπος.
* Ευρωπαϊκό Γραφείο για την Άρνηση Συνείδησης (European Bureau for Conscientious Objection): Επίσημος ιστότοπος. 
* Ψήφισμα του Ευρωπαϊκού Κοινοβουλίου σχετικά με τον σεβασμό των ανθρωπίνων δικαιωμάτων στην Ευρωπαϊκή Ένωση (Α4-0223/96, 17/09/1996).
* Τρέχουσες προσφυγές των Μαρτύρων του Ιεχωβά στο Ευρωπαϊκό Δικαστήριο Ανθρωπίνων Δικαιωμάτων για το δικαίωμα της συνειδησιακής αντίρρησης στη στράτευση:
** Αρμενία και σχετική απόφαση του Συμβουλίου της Ευρώπης (11/4/2007) .
** Ρουμανία (διευθετήθηκε με φιλικό διακανονισμό το ζήτημα Μαρτύρων θρησκευτικών λειτουργών που δεν εξαιρούνταν της στράτευσης) .
** Τουρκία
Παραλία Χιλιαδού Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.925,
          38.669
        ]
      }
    }
  ]
}

Η **Παραλία Χιλιαδού** είναι παραλία και οικισμός στην κεντρική Εύβοια και την Περιφερειακή Ενότητα Εύβοιας.

## Ιστορία
Κατά τα παλαιότερα χρόνια η Χιλιαδού ήταν ορμητήριο πειρατών. Αρκετοί μάλιστα από τους κάτοικους της γύρω περιοχής ισχυρίζονται πως οι πρόγονοί τους ήταν πειρατές.

Η ονομασία *Χιλιαδού* προέρχεται από το ομώνυμο εκκλησάκι (*Παναγία της Χιλιαδούς*) που βρίσκεται κοντά στην παραλία. Πρόκειται για βυζαντινό σταυρεπίστεγο ναό. Σύμφωνα με μια εκδοχή, η *Παναγία της Χιλιαδούς* ήταν η χιλιοστή εκκλησία που έκτισε η Αυτοκράτειρα Θεοδώρα.

Ως ξεχωριστός οικισμός αναφέρεται για πρώτη φορά το 1981 να απογράφεται στην τότε κοινότητα Στροπώνων. Σύμφωνα με το σχέδιο Καλλικράτης μαζί με τους Στρόπωνες, τη Λάμαρη και την Αγία Ειρήνη αποτελούν την τοπική κοινότητα Στροπώνων που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή 2011 έχει 63 κατοίκους.

## Περιγραφή
Η Χιλιαδού βρίσκεται στην κεντρική Εύβοια, στην πλευρά που βλέπει προς το Αιγαίο. και έχει υψόμετρο 36 μέτρα. Έχει βόρειο προσανατολισμό, οπότε συχνά είναι εκτεθειμένη στους δυνατούς ανέμους. Κατά τη διάρκεια του χειμώνα, τα κύματα πλημμυρίζουν την παραλία και αρκετές φορές φτάνουν ως το χωματόδρομο που προσεγγίζει την παραλία και τα λίγα σπίτια του διπλανού οικισμού.

Η Χιλιαδού είναι παραλία με άμμο και βότσαλα κάθε μεγέθους που συνδέεται με τους πρόποδες του βουνού Δίρφη. Βράχια είναι σπαρμένα μέσα και έξω από τη θάλασσα, χωρίζοντας την ακτή σε μικρότερες παραλίες. Περιφερειακά της παραλίας η βλάστηση είναι πυκνή: πλατάνια, καστανιές και φτέρες περιτριγυρίζουν ένα μικρό ποτάμι το οποίο τελικά χύνεται στη θάλασσα.

Σε ένα κομμάτι της παραλίας είναι καθιερωμένο να κάνουν το μπάνιο τους γυμνιστές (πρόκειται για το βόρειο άκρο της παραλίας). Στα βράχια γύρω από την παραλία της Χιλιαδούς συχνά εξασκούν τις ικανότητες τους αθλητές της αναρρίχησης.

## Ελεύθερη κατασκήνωση
Παρόλο που απαγορεύεται, η παραλία της Χιλιαδούς είναι πόλος έλξης πολλών ανθρώπων που αγαπάνε την ελεύθερη κατασκήνωση. Επίσης σε όλο το μήκος της παραλίας υπάρχουν υπαίθριες ντουζιέρες που χρησιμοποιούνται από τους κατασκηνωτές.

## Συλλογή φωτογραφιών

Αρχείο:Χιλιαδου Εύβοια στενη.jpg|Άποψη της Χιλιαδούς, Στενή
Αρχείο:20070501 Xiliadou 02.JPG|Η παραλία γυμνιστών της Χιλιαδούς, στην 'ανοιξιάτικη' εκδοχή της


## Βίντεο

* Παραλία Χιλιαδού στο YouTube

## Παραπομπές


## Εξωτερικοί σύνδεσμοι
* Ιστοσελίδα του oreivatein.gr για την αναρρίχηση στη Χιλιαδού 
* Γενικές Πληροφορίες
* Φωτογραφίες για την Χιλιαδού

Κατηγορία:Περιφερειακή ενότητα Ευβοίας
Κατηγορία:Αναρριχητικά πεδία
Κατηγορία:Αναρριχητικοί προορισμοί στην Ελλάδα
Κατηγορία:Δήμος Διρφύων - Μεσσαπίων
Κατηγορία:Παραλίες της Ελλάδας
Κατηγορία:Παραλίες γυμνιστών
Ήλιος του μεσονυχτίου

Ο **Ήλιος του Μεσονυχτίου** είναι φυσικό φαινόμενο, το οποίο είναι ορατό στις περιοχές που βρίσκονται μέσα στο Βόρειο και στο Νότιο Αρκτικό Κύκλο. Οι **«Λευκές Νύχτες»** οφείλονται στο ίδιο φαινόμενο, αλλά είναι ορατές στις περιοχές που βρίσκονται για λίγο εκτός των ορίων των αρκτικών κύκλων. Και οι δύο παραπάνω περιπτώσεις αποτελούν ακραίες καταστάσεις του φαινομένου του ημερονυκτίου και συγκαταλέγονται στα ουράνια φαινόμενα. Ιδιαίτερα οι *Λευκές Νύχτες* επειδή οφείλονται και στην ύπαρξη της ατμόσφαιρας θεωρούνται και ατμοσφαιρικό φαινόμενο.

## Ήλιος του Μεσονυχτίου
thumb|300px|right|Ο Ήλιος του Μεσονυχτίου στο Νόρντκαπ της Νορβηγίας
Ο Ήλιος του Μεσονυχτίου εμφανίζεται στα γεωγραφικά πλάτη εντός των δύο αρκτικών κύκλων κατά τη διάρκεια του καλοκαιριού. Σε αυτά τα μέρη, ο ήλιος είναι ορατός επί 24 συνεχόμενες ώρες, τουλάχιστον μία ημέρα. Δεδομένου ότι στο Νότιο Αρκτικό Κύκλο (Ανταρκτική) δεν υπάρχουν μόνιμοι οικισμοί ή τουριστικά καταλύματα, οι άνθρωποι που βιώνουν αυτό το φαινόμενο περιορίζονται στο βορρά — πιο συγκεκριμένα, στους κατοίκους της Αλάσκας, του Βορείου Καναδά, της Γροινλανδίας, της Ισλανδίας και των βορείων επαρχιών της Ρωσίας, της Φινλανδίας, της Σουηδίας και της Νορβηγίας.

Το φαινόμενο οφείλεται στην κλίση του κάθετου άξονα της Γης κατά 23°26΄ σε σχέση με το επίπεδο περιστροφής της γύρω από τον Ήλιο. Η διάρκειά του εξαρτάται από το γεωγραφικό πλάτος, από το οποίο το παρατηρούμε. Όσο πιο κοντά είναι ο παρατηρητής στο βόρειο ή το νότιο πόλο, τόσο περισσότερο διαρκεί. Για παράδειγμα, ο ήλιος φωτίζει διαρκώς επί 6 μήνες στους πόλους, ενώ στο βόρειο άκρο της Φινλανδίας περιορίζεται σε 73 ημέρες. 

Το αντίθετο φαινόμενο ονομάζεται Πολική Νύχτα και παρατηρείται στις ίδιες περιοχές το χειμώνα. Η διάρκειά του είναι η ίδια με τον Ήλιο του Μεσονυχτίου - π.χ. εάν σε ένα μέρος η έχουμε Ήλιο επί 40 ημέρες το καλοκαίρι, θα έχουμε και Νύχτα επί 40 ημέρες το χειμώνα. Κατά τη διάρκειά της, ο ήλιος βρίσκεται κάτω από τον ορίζοντα και το φως είναι ελαφρύ ή ανύπαρκτο.

## «Λευκές νύχτες»
[thumb|350px|left|Τα [Χειμερινά Ανάκτορα της Αγ. Πετρούπολης, κατά τις Λευκές Νύχτες του 2003]]
Οι «λευκές νύχτες» είναι ορατές σε γεωγραφικά πλάτη μεταξύ 60° και 66°, δηλαδή στα εξωτερικά όρια των αρκτικών κύκλων, κατά τη διάρκεια του καλοκαιριού. Ο ήλιος δύει μεν, αλλά βρίσκεται ελάχιστα κάτω από τον ορίζοντα - αυτό έχει ως αποτέλεσμα την ύπαρξη φωτός στον ουρανό, ώστε δραστηριότητες σαν το διάβασμα να είναι εφικτές χωρίς επιπλέον φωτισμό.

Οι γνωστότερες λευκές νύχτες είναι αυτές της Αγίας Πετρούπολης, όπου είναι ορατές για έναν ολόκληρο μήνα, από τις 11 Ιουνίου έως τις 11 Ιουλίου. Κατά το τελευταίο δεκαήμερο του Ιουνίου στην πόλη λαμβάνουν  χώρα πληθώρα βραδινών πολιτιστικών εκδηλώσεων.

Ηλιος Μεσον
Λευκές νύχτες

Οι **λευκές νύχτες** μπορούν να αναφέρονται:

* στον ήλιο του μεσονυχτίου,
* **, νουβέλα του Ντοστογέφσκι
* στην ταινία Λευκές νύχτες του Λουκίνο Βισκόντι
Η επίθεση του Τζακ-Τζακ

**Η επίθεση του Τζακ-Τζακ** *([[Αγγλική γλώσσα|αγγλ.]]:Jack-Jack Attack)* είναι ταινία κινουμένων σχεδίων μικρού μήκους που δημιουργήθηκε από τον Μπραντ Μπρεντ για την Pixar. Η ταινία βασίζεται στον χαρακτήρα Τζακ-Τζακ της ταινίας Οι απίθανοι, που επίσης σκηνοθετήθηκε από τον Μπραντ Μπρεντ και περιλαμβάνεται στην έκδοσή του DVD της. Η ταινία περιγράφει την παραμονή του Τζακ-Τζακ στο σπίτι με την *Κάρι*, την μπέιμπι σίτερ και την εξέλιξη των δυνάμεών του.

Κατηγορία:Αμερικανικές ταινίες μικρού μήκους
Κατηγορία:Ταινίες του 2005
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Pixar
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων του 2005
Σωσιγένης ο Αλεξανδρεύς

Ο **Σωσιγένης ο Αλεξανδρεύς** ήταν Έλληνας αστρονόμος, μαθηματικός και φιλόσοφος του 1ου αι. π.Χ. από την Αλεξάνδρεια της Αιγύπτου

Το 46 π.Χ. κατόπιν εντολής του Ιουλίου Καίσαρα μεταρρύθμισε το υφιστάμενο τότε ημερολόγιο των 365 ημερών στο νέο ''Ιουλιανό'', όπως ονομάσθηκε, με την προσθήκη μιας ημέρας κάθε τέσσερα χρόνια (εφαρμογή δίσεκτου έτους). Για να γίνει δε αυτή η διόρθωση το έτος εκείνο δηλαδή το 46 π.Χ διήρκεσε 445 ημέρες. Το έτος αυτό χρησιμοποιείται ακόμη σήμερα από τους αστρονόμους και τις διαστημικές αποστολές.

## Εργογραφία
Ο Σωσιγένης εκτός του ότι ήταν σύμβουλος του Αυτοκράτορα έγραψε διάφορα υπομνήματα όπως:
* «*Υπόμνημα επί Αριστοτέλη*» αναφερόμενο στο έργο του Αριστοτέλη, καθώς και τα αυτοτελή έργα:
* «*Περί Ουρανού*» αστρονομία και
* «*Περί όψεως*» οπτική.

Από τα παραπάνω κανένα δεν διασώθηκε. Τον Σωσιγένη αναφέρουν ο Πλίνιος και ο Πλούταρχος.

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες φιλόσοφοι
Σωσιγένης ο Περιπατητικός

Ο **Σωσιγένης ο Περιπατητικός** ήταν αρχαίος Έλληνας αστρονόμος και φιλόσοφος του 1ου αιώνα μ.Χ.

Υπήρξε φιλόσοφος και δάσκαλος του Αλέξανδρου του Αφροδισιέα. Ανήκε στους περιπατητικούς.

Περισσότερο σ΄ αυτόν αποδίδεται, ως έργο του, το "*Περί των ανελιττουσών* σφαιρών*" και λιγότερο στον συνώνυμό του τον Αλεξανδρέα.

(*) Το Περί ανελιττουσών (= επανακυλιoμένων) σφαιρών αφορά τις  κινήσεις των ουρανίων σφαιρών (σώμάτων) με αφορμή παρατηρήσεων στη δακτυλιοειδή έκλειψη του Ηλίου που συνέβη το 164, διατυπώνοντας την άποψη ότι αυτές δεν περιστρέφονται γύρω από κάποιο κέντρο αλλά μόνο από τον δικό της άξονα η κάθε μια. Των παραπάνω σώζονται αποσπάσματα.

Τον Σωσιγένη αναφέρει ο Σιμπλίκιος σε σχόλια επί του Αριστοτέλη "Περί Ουρανού" και που προφανώς επηρέασε τον Κοπέρνικο

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι
Σωσιγένης

Με το όνομα **Σωσιγένης** φέρονται δύο πρόσωπα της αρχαιότητας, και οι δύο αστρονόμοι και φιλόσοφοι και επιπλέον ο πρώτος μαθηματικός οι:

* Σωσιγένης ο Αλεξανδρεύς (1ος αι. π.Χ.) και
* Σωσιγένης ο Περιπατητικός (1ος αι. μ.Χ.)
Σωσίθεος

Ο **Σωσίθεος** ο Αλεξανδρέας, ήταν Αρχαίος Έλληνας τραγικός ποιητής του 3ου αι. π.Χ.. Έζησε στην Αθήνα και την Αίγυπτο, και συγκαταλέγεται μεταξύ των ποιητών της Αλεξανδρινής Πλειάδας.

Από το σατυρικό του έργο «Δάφνις» ή «Λυτιέρσας» διασώθηκε μόνο ένα απόσπασμα από τον Στοβαίο, καθώς και κάποιοι άλλοι στίχοι από άλλο ποίημα επιγραφόμενο «Εξ Α(ε)θλίου».

## Παραπομπές


Κατηγορία:Αρχαίοι Έλληνες τραγικοί ποιητές
Γεωλογία της Σελήνης

Με τον όρο **Σεληνιακή γεωλογία** εννοείται η μελέτη του φλοιού της Σελήνης, των πετρωμάτων και των στρωμάτων της, των 'θαλασσών', των λεκανών και των ορέων της. Η γεωχημεία και η γεωφυσική είναι οι δύο βασικοί κλάδοι μέσω των οποίων διεξάγει η σεληνιακή γεωλογία της έρευνά της. 

## Σεληνιακή Γεωλογία κατά Σεληνολογίας

Η χρήση του προθέματος "γεω-" για σεληνιακές και ευρύτερες πλανητικές έρευνες του ηλιακού μας συστήματος έχει αμφισβητηθεί, αν και αιτιολογείται από:

* την εφαρμοσιμότητα των γεωλογικών αρχών που αναπτύχθηκαν για τη Γη σε όλα τα άλλα στερεά σώματα.
* την ανάγκη μείωσης των νέων όρων που προκύπτουν από την παρατήρηση νέων κόσμων.
* την ελληνική ετυμολογία της λέξης γη που περιλαμβάνει νοήματα όπως το "έδαφος"
* τρεις δεκαετίες συνεχούς χρήσης στην συναφή βιβλιογραφία.

Το πρόθεμα "σεληνο-" δεν χρησιμοποιείται από τους επιστήμονες που ασχολούνται με τη σελήνη εκτός αν η ορολογία αφορά σε συντεταγμένες, σημεία ελέγχου, η γενικά χαρακτηριστικά, όπως σεληνογραφία, σεληνοδαισία. Αν και επιλέχθηκε ως κατάλληλος ο όρος αστρογεωλογία, (Milton, 1969) για τον κλάδος της U.S Geological Survey που είναι αφιερωμένος σε σεληνιακές και πλανητικές έρευνες, χρησιμοποιείται συχνότερσ ο όρος, "σεληνιακή (πλανητική) γεωλογία". Ο όρος "Πλανητολογία" είναι ευρύτερος και περιλαμβάνει μη γεωλογικές επιστήμες όπως η πλανητική αστρονομία."
 
Η Γη αντανακλά περισσότερο φως από τη Σελήνη.

Θερμοκρασία (C) -150C τη νύχτα έως 135&nbsp;°C τη μέρα

## Σημειώσεις-παραπομπές

*  Βλ. Shoemaker, 1962a, 117, Ronca, 1965, Mutch, 1970, Wilhelms, 1970b.

*  Wilhelms, Don E., ''Geologic History of the Moon'', USGS professional paper 1348.

## Βιβλιογραφία

* Wilhelms, D. E., 1993, *To a Rocky Moon: A Geologist's History of Lunar Exploration*, University of Arizona Press: Tucson.
* http://cps.earth.northwestern.edu/GHM/ghm_allx.pdf Don Wilhelms, *Geologic History of the Moon*, 
* US Geological Survey Professional Paper 1348 (100 Μbytes).

## Εξωτερικοί σύνδεσμοι

* Σεληνιακή γεωλογία - NASA (αγγλ.)
* Σεληνιακή σεισμική δραστηριότητα  (αγγλ.)
* Eric Douglass, ''Geologic Processes on the Moon'' (αγγλ.).
Σμύριδα

right|thumb|200px|Σμύριδα
Η **σμύριδα** (αγγλ. emery, γαλλ. émeri), το κοινώς λεγόμενο "σμυρίγλι" (ή "σμυρίγδι"), είναι πέτρωμα που αποτελείται κυρίως από κορούνδιο (Al2O3) με ανάμιξη μαγνητίτη και προϊόντων χημικής αποσάθρωσης του τελευταίου, δηλαδή αιματίτη και λειμωνίτη. Ως επουσιώδη συστατικά μπορεί να περιέχει χαλαζία, σιδηροπυρίτη, μοσχοβίτη, τουρμαλίνη, βιοτίτη κ.ά.

## Ιδιότητες
Το χρώμα της σμύριδας είναι κυανόμαυρο ή, ορισμένες φορές, κατάμαυρο με πολύ μεγάλη σκληρότητα που πλησιάζει το 9 στην κλίμακα Mohs (λόγω του κορουνδίου που περιέχει). Απαντάται σε κρυσταλλοσχιστώδεις περιοχές συνήθως σε μορφή κοίτης (λεκάνης), φωλεάς ή και φλέβας. Τα κοιτάσματά της ως επί το πλείστον εντοπίζονται εντός στρωμάτων μαρμάρου και δολομίτη. Από τους αρχαιότατους χρόνους ήταν γνωστές οι ιδιότητες του πετρώματος αυτού και χρησιμοποιείτο ως λειαντικό και στιλβωτικό μέσο.

Η εμπορική αξία της σμύριδας εξαρτάται από την ομοιογένεια της μάζας της και κυρίως από την περιεκτικότητα σε κορούνδιο που θα πρέπει να κυμαίνεται από 54 – 82%. Με πρώτη ύλη αυτό, κυκλοφορεί στο εμπόριο σε μορφή σκόνης (για λείανση και στίλβωση υάλων, μαρμάρων, λίθων και μετάλλων) και με αυτήν κατασκευάζονται σμυριδόπανα, σμυριδοτροχοί και σμυριδοακόνια.

## Χρήση

Οι ιδιότητες της σμύριδας είχαν ήδη χρησιμοποιηθεί στην αρχαιότητα. Το πέτρωμα αυτό χρησιμοποιούνταν για την κατασκευή μυλοπετρών σε αλευρόμυλους. Κονιοποιημένο (κόκκοι διαφορετικών μεγεθών), χρησιμοποιείται ευρέως ως λειαντικό: στίλβωση λίθων όταν βρέχεται με νερό, ή μέταλλων όταν αναμειγνύεται με λάδι. Η κονιοποιημένη σμύριδα χρησιμοποιείται για κατασκευή σμυριδόπανου ή γυαλόχαρτου όταν χρησιμοποιείται σε επιφάνειες που καλύπτονται με κόλλα.

Σαν σκόνη η σμύριδα αναμιγνύεται με ένα υγρό (νερό, έλαιο) για να δημιουργήσει μια πάστα που χρησιμοποιείται για το βούλωμα των δοχείων: το γυάλινο πώμα και το εσωτερικό του δοχείου προσαρμόζονται και με την πάστα σμύριδας η επαφή γίνεται τέλεια. Ένα μπουκάλι ή δοχείο βουλωμένο με σμύριδα σφραγίζεται, στην κυριολεξία. ερμητικά.

Στον Ελληνικό χώρο τα πλουσιότερα κοιτάσματα και τα καλύτερα από πλευράς ποιότητας, βρίσκονται στο βόρειο τμήμα της ανατολικής πλευράς της Νάξου απ' όπου και εξορύσσεται και εξάγεται η γνωστή Σμύριδα Νάξου. Κοιτάσματα σμύριδας έχουν ανακαλυφθεί στα νησιά του Αιγαίου και ειδικά στις Κυκλάδες. Ομοίως στις νοτιοδυτικές ακτές της Μικράς Ασίας καθώς και στην Ιταλία.

## Παραπομπές


Κατηγορία:Πετρώματα
Κατηγορία:Ορυκτά του αργιλίου
Σεληνιακή γεωλογική χρονολογική κλίμακα

Η **σεληνιακή γεωλογική χρονολογική κλίμακα** (ή **σεληνολογική χρονολογική κλίμακα**) διαιρεί την ιστορία του δορυφόρου της Γης σε έξι γενικά αναγνωρισμένες γεωλογικές περιόδους:

* Κοπερνίκια περίοδος: 1100 MY έως παρόν
* Ερατοσθένεια περίοδος: 3200 MY έως 1100 MY
* Ανώτερη Ίμβρια εποχή: 3800 MY έως 3200 MY
* Κατώτερη Ίμβρια εποχή: 3850 MY έως 3800 MY
* Νεκτάρια εποχή: 3920 MY έως 3850 MY
* Προνεκτάρια εποχή: 4550 MY έως 3920 MY

Οι αξίες αυτών των χρονικών περιόδων είναι ακόμα υπό συζήτηση, καθώς οι υποδιαιρέσεις βασίζονται σε σημαντικά σεληνιακά γεωλογικά, τα οποία είναι δύσκολο να προσδιοριστούν επακριβώς. Τα περισσότερα από τα σεληνιακά δείγματα που χρησιμοποιήθηκαν για την ανάπτυξη της σεληνιακής γεωλογικής χρονολογικής κλίμακας είναι βασάλτες της Ίμβριας εποχής. Δείγματα πριν και μετά από αυτή την περίοδο είναι σπανιότερα και έχουν επηρεαστεί από βίαιες συγκρούσεις, γεγονότα δηλαδή που δυσχεραίνουν τον καθορισμό της ραδιομετρικής ηλικίας. 

Σε πολλές σεληνιακές περιοχές -κυρίως σεληνιακά όρη- οι πλανητολόγοι δεν μπορούν να διακρίνουν μεταξύ των υλικών της Νεκτάριας και της Προνεκτάριας εποχής. Αυτά τα στρώματα αποκαλούνται γενικώς υλικά της Προΐμβριας εποχής. 

ImageSize = width:800 height:100
PlotArea = left:15 right:15 bottom:20 top:5
AlignBars = early

Period = from:-4550 till:0
TimeAxis = orientation:horizontal
ScaleMajor = unit:year increment:500 start:-4500
ScaleMinor = unit:year increment:100 start:-4500
Colors=
  id:kop  value:rgb(0.7,0.7,1) # light yellow
  id:erat value:rgb(1,0.7,0.7) # light red
  id:aimb    value:rgb(0.7,1,0.7) # light green
  id:kimb    value:rgb(1,1,0.7)   # light blue
  id:nek     value:rgb(1,0.7,1)   # light purple
  id:pronek  value:rgb(1,0.3,1) 
PlotData=
 align:center textcolor:black fontsize:8 mark:(line,black) width:25 shift:(0,-5)

 color:kop text:Κοπερνίκια from:-1100 till:0
 color:erat text:Ερατοσθένεια from:-3200 till:-1100
 color:aimb text:Ανώτερη_Ίμβρια from:-3800 till:-3200
 color:kimb text:Κατώτερη_Ίμβρια from:-3850 till:-3800 shift:(0,25)
 color:nek text:Νεκτάρια from:-3920 till:-3850 shift:(0,5)
 from:start  till:-3920  color:pronek text:Προνεκτάρια_εποχή


## Δείτε επίσης
* Γεωλογία της Σελήνης

Κατηγορία:Σεληνιακή γεωλογία
Φράγμα

[thumb|right|300px|Το φράγμα Κουρόμπε στην [Ιαπωνία, το 2005.]]
**Φράγμα** είναι κατασκευή που εμποδίζει, ανακατευθύνει ή επιβραδύνει την φυσική ροή υδάτων. Συνήθως με την κατασκευή ενός φράγματος δημιουργούνται συλλέκτες υδάτων, δεξαμενές ή ακόμη και τεχνητές λίμνες.

## Τύποι φραγμάτων
*Με βάση τη δομή
**Τοξωτό φράγμα
**Φράγμα βαρύτητας
**Τοξωτό φράγμα βαρύτητας
**Φράγμα με καμάρες
**Γεώφραγμα
***Λιθόρριπτο φράγμα
***Λιθόρριπτο φράγμα με σκυρόδεμα
***Χωμάτινο φράγμα
***Fixed-crest dams
*Με βάση το μέγεθος
*Με βάση τη χρήση
**Φράγμα σέλας
**Weir
**Φράγμα ελέγχου
**Ξηρό φράγμα
**Μεταβατικό φράγμα
**Υπόγειος φράγμα
**Φράγμα απορριμμάτων
*Με βάση το υλικό
**Φράγματα χάλυβα
**Φράγματα ξύλου
**Άλλοι τύποι
***Φρεάτιο
***Φυσικά φράγματα
****Φράγματα κάστορα

## Υπερχειλιστές
Ο υπερχειλιστής συνήθως αποτελεί τμήμα του φράγματος. Είναι ουσιαστικά ο τρόπος να παροχετεύεται νερό από τον συγκεντρωμένο όγκο υδάτων κατά βούληση, ώστε να αποφεύγεται η υπερχείλιση του φράγματος.

## Παραπομπές


## Δείτε επίσης
* Υδροηλεκτρικό φράγμα

## Εξωτερικοί σύνδεσμοι

* Φράγματα της Κύπρου 
* Κατασκευές: Φράγματα και συλλέκτες
* DeltaWorks.Org  - Φράγματα για την προστασία της Ολλανδίας από πλημμύρες.
* "Σχεδιασμός μικρών φραγμάτων" στα Αγγλικά, US Bureau of Reclamation, 65MB pdf
*  "Dam science"  Canadian Geographic
* Φράγμα λίμνης Πλαστήρα
Λίμνη Κρεμαστών

Η **λίμνη Κρεμαστών** είναι η μεγαλύτερη τεχνητή λίμνη της Ελλάδος. Δημιουργήθηκε μετά την κατασκευή του φράγματος των Κρεμαστών το 1965 από τη συσσώρευση υδάτινων όγκων των ποταμών Αχελώου, Αγραφιώτη, Ταυρωπού και Τρικεριώτη. Η τεχνητή λίμνη που δημιουργήθηκε έχει χωρητικότητα 4.750.000.000 m³ νερού.

Η λίμνη βρίσκεται ανάμεσα στους νομούς Αιτωλοακαρνανίας και Ευρυτανίας οι οποίοι ενώνονται μέσω της Γέφυρας της Επισκοπής. Σε άλλο σημείο υπάρχει και η Γέφυρα της Τατάρνας κοντά στο ομώνυμο μοναστήρι που ενώνει και πάλι τους δύο νομούς.

Η περιοχή είναι ενταγμένη στο πρόγραμμα Natura 2000 
μικρογραφία|Λίμνη Κρεμαστών Αχελώος
μικρογραφία|Τεχνητή Λίμνη Κρεμαστών Ποταμός Αχελώος
Στη λίμνη  Κρεμαστών πραγματοποιούνται καθημερινά πρωί -απόγευμα  ξεναγήσεις εν πλω με καραβάκι,  δωρεάν,  σε διαφορετικές  διαδρομές στο πλαίσιο προγράμματος για την ανάδειξη των Ελληνικών Φιόρδ,  στο οποίο συμπράττουν οι Περιφέρειες  Δυτικής Ελλάδας  και Στερεάς  Ελλάδας και οι Δήμοι  Αγρινίου,  Αγράφων,  Αμφιλοχίας και Καρπενησίου  για την ανάδειξη της λίμνης των Κρεμαστών. 

.

## Περιοχές που βυθίστηκαν
Με την κατασκευή της λίμνης βυθίστηκαν:
* Η πηγή της Μαρδάχας, η μοναδική πηγή του Αχελώου κατά τους καλοκαιρινούς μήνες.
* Το βυζαντινό μοναστήρι της Επισκοπής  Τον Σεπτέμβριο του 2025, ο Εκπαιδευτής εκπαιδευτών καταδύσεων Ευάγγελος Παπατζιτζές με την ομάδα του ( Εκπαιδευτές Σκουμάντζος Αλέξανδρος,  Καμπέρη  Γεωργία και δύτη  - βιντεολήπτη Αλευρομύτης Γεώργιος ) πραγματοποίησαν καταδυση στον σημειον του ναού, επιβεβαιώνοντας ότι εξακολουθεί να διατηρείται σε πολύ καλή κατάσταση, 60 χρόνια μετά τη βύθισή του.

Αρχείο:Ο Σταυρός στον τρούλου της Μονής της Επισκοπής.jpg|Ο Σταυρός στο τρούλο της Μονής

* Το γεφύρι του Μανόλη που για περισσότερα από 400 χρόνια συνέδεε τις δύο όχθες του ποταμού Αγραφιώτη.
*Η ιστορική  μονοκάμαρη γέφυρα της Τατάρνας. 
*Τα χωριά Επισκοπή, Άγιος Βασίλειος και Σίδερα Τριχωνίδας.

## Αθλητισμός
Στην λίμνη πραγματοποιούνται διάφορες αθλητικές δραστηριότητες
* Canoe-Kayak
* Ιστιοπλοϊα - Ναυτικός Αθλητικός Όμιλος Ευρυτανίας

## Εικόνες

Αρχείο:Kremasta Lake 04.JPG
Αρχείο:Kremaston2.JPG
Αρχείο:Kremasta Lake bridge.jpg


## Παραπομπές



## Εξωτερικοί σύνδεσμοι
*Site για την Λϊμνη Κρεμαστών
*Τεχνητή Λίμνη Κρεμαστών

Κρεμαστών
Κρεμαστών
Κατηγορία:Περιφερειακή ενότητα Ευρυτανίας
Λίμνη Καστρακίου

Η **λίμνη Καστρακίου** είναι τεχνητή λίμνη κοντά στα χωριά Καστράκι και Μπαμπαλιό της Αιτωλοκαρνανίας, πάνω στην κοίτη του ποταμού Αχελώου στην περιοχή συμβολής του με τον παραπόταμο Ίναχο. Η έκταση της επιφάνειας της λίμνης που έχει δημιουργηθεί είναι 28 τ.χλμ. και περιέχει 1.000.000 m³ νερό.  Τα νερά σκέπασαν σχεδόν όλο τον τόπο απ΄ τα χωριά Μαλατέικα και Μπαμπαλιό, οι κάτοικοι σχεδόν όλοι υποχρεώθηκαν σε αναγκαστική μετανάστευση, μικρό όμως τμήμα απ΄ αυτούς ανασυγκρότησε οικισμούς σε παραλίμνιες περιοχές.  Το φράγμα της λίμνης έχει ύψος 95 μέτρα, μήκος 530 μέτρα και το πάχος στην βάση του είναι 380 μέτρα, και εκεί υπάρχει υδροηλεκτρικός σταθμός της ΔΕΗ.

Η λίμνη στο Καστράκι δημιουργήθηκε και αυτή από ένα δεύτερο φράγμα στον Αχελώο ποταμό. Το φράγμα έχει ύψος 95 μέτρα, μήκος 530 μέτρα και πλάτος στη βάση 380 μέτρα. Έχει δημιουργηθεί υδροηλεκτρικός σταθμός που εξοικονομεί σημαντική ενέργεια από πετρέλαιο και την μόλυνση από αυτό του περιβάλλοντος.

Καστρακίου
Καστρακίου
Άγγελος Αντωνόπουλος

Ο **Άγγελος Αντωνόπουλος** (Πειραιάς, 16 Ιανουαρίου 1932) είναι Έλληνας ηθοποιός.

## Βιογραφία
Γεννήθηκε στα Ολύμπια, κοντά στην Αρχαία Ολυμπία (κατάγεται από τη Γορτυνία) και μεγάλωσε στα Ταμπούρια και στην Αρχαία Ολυμπία. Ο τόπος αυτός επηρέασε τη σκέψη του και τη ζωή του. Σπούδασε στη Δραματική Σχολή του Θεάτρου Tέχνης Κάρολος Κουν. Επί πολλά χρόνια υπήρξε και ο ίδιος δάσκαλος υποκριτικής.

## Καριέρα
Ως ηθοποιός υπηρέτησε όλα τα είδη του θεάτρου. Ξεκίνησε παίζοντας σε παραστάσεις μεγάλων συγγραφέων Ελλήνων και ξένων υπό την καθοδήγηση του μεγάλου Καρόλου Κουν.  Μετά τον Κουν, η διαδρομή του στο θέατρο συνεχίστηκε σε συνεργασία με τον Δημήτρη Μυράτ στο θέατρο Μουσούρη.

Από το 1962 και για δέκα χρόνια συμμετείχε σε μεγάλους θιάσους. Συνεργάστηκε με όλες τις πρωταγωνίστριες και τους πρωταγωνιστές του ελληνικού θεάτρου, σε όλα τα θεατρικά είδη: "Ιούλιος Καίσαρ" (του Σαίξπηρ), "Η άνοδος του Αρτούρου Ούι" (του Μπρεχτ), "Έρωτες των τεσσάρων Συνταγματαρχών" (του Ουστίνοφ), "Ο γλάρος" (του Τσέχωφ), "Τοβάριτς" (του Ζακ Ντε Βαλ) κ.ά.

Στον κινηματογράφο έκανε το ντεμπούτο του με την *[[Εκδρομή (ταινία)|Εκδρομή]]* και την *[[Παρένθεση (ταινία)|Παρένθεση]]* του Τάκη Κανελλόπουλου.

Στη συνέχεια, συνεργάστηκε με τον Βασίλη Γεωργιάδη, τον Ντίνο Δημόπουλο, τον Γιάννη Δαλιανίδη, τον Ερρίκο Ανδρέου, τον Γιώργο Τζαβέλλα και τον Φιλοποίμενα Φίνο. Συνολικά έχει παίξει σε πάνω από 30 ταινίες.

Στην τηλεόραση έκανε το ντεμπούτο του 1971, μετά από πρόταση του σκηνοθέτη Κώστα Κουτσομύτη να παίξει στο τηλεοπτικό σίριαλ *[[Άγνωστος Πόλεμος|Άγνωστος πόλεμος]]* (του Νίκου Φώσκολου) .  Άλλες σειρές είναι *[[Οι Πανθέοι]]* (του Τάσου Αθανασιάδη),  *[[Το Φως του Αυγερινού|Το φως του Αυγερινού]]*, *[[Μαντάμ Σουσού (τηλεοπτική σειρά 1986)|Μαντάμ Σουσού]]*, Ουράνιο Τόξο, *[[Η πρόβα του νυφικού (σειρά)|Οικογένεια-Οικογένεια Καζίνο,  Συμφωνία Σιωπής, Πρόβα νυφικού]]*. Τελευταία του τηλεοπτική εμφάνιση ήταν στα *[[Τα παιδιά της Νιόβης (τηλεοπτική σειρά)|Παιδιά της Νιόβης]]* το 2004.

Υπήρξε για πολλά χρόνια, δάσκαλος σε Δραματική Σχολή.

### Συνεργασίες
Συνεργάστηκε με τον Αλέξη Μινωτή, την Κατίνα Παξινού, τη Βέρα Ζαβιτσιάνου, τον Μάνο Κατράκη, τον Ερρίκο Ανδρέου, τον Βασίλη Γεωργιάδη κ.ά. Έπαιξε στο θέατρο τον Καρλ Μαρξ το 2007.

## Συγγραφέας
Έχει γράψει το μυθιστόρημα *Οι επιβάτες του φεγγαριού* (Εκδόσεις Αιώρα, 2006) και την ποιητική συλλογή *Αφύλακτη διάβαση* (Εκδόσεις Αιώρα, 2011). 

Μιλάει αγγλικά και γαλλικά και κατοικεί μόνιμα στη Νέα Φιλοθέη.

## Φιλμογραφία

## Θέατρο
Πίνακας θεατρικών παραστάσεων στις οποίες έχει παίξει ο Αγγ. Αντωνόπουλος ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


## Πηγές
* "Who's Who 1979" σ.42

## Εξωτερικοί σύνδεσμοι
* 
* Άγγελος Αντωνόπουλος (φιλμογραφία) στο Filmy: Cine DataBase

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Νεοέλληνες ποιητές
Τζόλυ Γαρμπή

Η **Τζόλυ Γαρμπή** (1913 - 9 Δεκεμβρίου 2002) ήταν Ελληνίδα ηθοποιός του κινηματογράφου.

## Βιογραφία
Γεννήθηκε στο Γιοχάνεσμπουργκ. Προερχόταν από Κεφαλονίτες γονείς. Ήταν επί 60 χρόνια σύζυγος του επίσης ηθοποιού Θόδωρου Μορίδη, με τον οποίο δεν άφησαν απογόνους. Τα τελευταία χρόνια ζούσαν απομονωμένοι από τα φώτα της δημοσιότητας, στο εξοχικό τους στο Μάτι Αττικής.

Πέθανε ξεχασμένη και λησμονημένη στο γηροκομείο (όπως και ο σύζυγός της μετά) σε ηλικία 89 ετών, στις 9 Δεκεμβρίου 2002. Η είδηση του θανάτου της έγινε γνωστή στα Μέσα Ενημέρωσης μετά από 10 μέρες. Κηδεύτηκε στον Μαραθώνα. Ο Θόδωρος Μορίδης πέθανε έναν χρόνο μετά, στις 22 Δεκεμβρίου 2003, σε ηλικία 98 ετών.

## Φιλμογραφία

### Κινηματογράφος

## Παραστασιογραφία
Συμπληρωματικός κατάλογος θεατρικών παραστάσεων, στις οποίες η Γαρμπή συμμετείχε, ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Γιάννης Φέρμης

Ο **Γιάννης Φέρμης** (πραγματικό όνομα: Ιωάννης Καγκάς, 8 Απριλίου 1921 - 26 Ιανουαρίου 1999) ήταν Έλληνας ηθοποιός.

## Βιογραφία
Γεννήθηκε στη Σμύρνη το 1921. Μετά τη Μικρασιατική Καταστροφή μετακόμισε με την οικογένειά του στη Λάρισα. Σπούδασε στη Δραματική Σχολή του Εθνικού Θεάτρου. Σταδιοδρόμησε κυρίως στον χώρο του μουσικού θεάτρου και της επιθεώρησης και συνεργάστηκε με πολλούς κορυφαίους πρωταγωνιστές του χώρου. Έλαβε μέρος σε πολλές περιοδείες στην Ελλάδα και το εξωτερικό.

Ανέπτυξε επίσης πλούσια δραστηριότητα στον χώρο του κινηματογράφου. Έπαιξε χαρακτηριστικούς ρόλους σε περισσότερες από σαράντα κινηματογραφικές ταινίες και εμφανίστηκε σε γνωστές τηλεοπτικές σειρές.

Πέθανε στη Λάρισα από καρκίνο και κηδεύτηκε εκεί. Τα οικονομικά του προβλήματα έγιναν θέμα στα τηλεοπτικά παράθυρα το 1998. Τον βοήθησε ο Θύμιος Καρακατσάνης.

## Φιλμογραφία

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί μουσικού θεάτρου
Κατηγορία:Μικρασιατικός Ελληνισμός
Κατηγορία:Απόφοιτοι της Δραματικής Σχολής του Εθνικού Θεάτρου
Νίκολας Κέιτζ

Ο **Νίκολας Κέιτζ** (αγγλικά: Nicolas Cage, πραγματικό όνομα: Nicolas Kim Coppola, 7 Ιανουαρίου 1964) είναι Αμερικανός ηθοποιός, βραβευμένος με Όσκαρ Α' Ανδρικού Ρόλου για την ερμηνεία του στην ταινία *[[Αφήνοντας το Λας Βέγκας]]*. Γεννήθηκε στο Λονγκ Μπιτς της Καλιφόρνιας. Είναι ανιψιός του σκηνοθέτη Φράνσις Φορντ Κόπολα. Μάλιστα άλλαξε το επίθετό του από Κόπολα σε Κέιτζ, ώστε να μη θεωρηθεί ότι ευνοήθηκε στην καριέρα του λόγω της συγγένειάς του με τον Κόπολα.

Έχει πρωταγωνιστήσει σε μεγάλες παραγωγές του Χόλιγουντ, όπως *Ο βράχος* (*The Rock*), *Αδίστακτα πρόσωπα* (*Face/Off*), *Con Air*, *Gone in Sixty Seconds*, αλλά και σε ταινίες χαμηλότερου προϋπολογισμού, όπως το *Adaptation*, το *Matcstick Men* και το *Αφήνοντας το Λας Βέγκας*. Επίσης, έχει σκηνοθετήσει την ταινία *Sonny*, με τους Τζέιμς Φράνκο και Μίνα Σουβάρι, στην οποία είχε και έναν μικρό ρόλο.

## Προσωπική ζωή
Υπήρξε παντρεμένος με την ηθοποιό Πατρίσια Αρκέτ από τον Απρίλιο του 1995 έως τον Μάιο του 2001, ενώ είχε και έναν σύντομο γάμο με τη Λίζα Μαρί Πρίσλεϊ, κόρη του Έλβις Πρίσλεϊ. Τον Ιούλιο του 2004 παντρεύτηκε την εικοσιτριάχρονη Άλις Κιμ, με την οποία απέκτησε και ένα γιο, τον Καλ-ελ. Έχει άλλον ένα γιο, δεκαέξι ετών, από τη σχέση του με το μοντέλο Κριστίνα Φούλτον (*Kristina Fulton*).

## Φιλμογραφία

## Παραπομπές


## Εξωτερικοί σύνδεσμοι
* 
* Φωτογραφίες, φιλμογραφία, πληροφορίες
* Κριτική της ταινίας ''Αφήνοντας το Λας Βέγκας'' στο Rotten Tomatoes
* Συνέντευξη για την ταινία ''National Treasure''

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Οικογένεια Κόπολα
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Λίμνη Στράτου

Η **λίμνη Στράτου** είναι τεχνητή λίμνη που δημιουργήθηκε με φράγμα στον ποταμό Αχελώο, και ανήκει στον νομό Αιτωλοακαρνανίας.

## Αθλητισμός
Ο ταμιευτήρας του μικρού αρδευτικού φράγματος, κάτω από το φράγμα Στράτου, έχει παραχωρηθεί στην Ελληνική Ομοσπονδία Θαλάσσιου Σκι και λειτουργούν σήμερα εγκαταστάσεις του Εθνικού Κέντρου Θαλασσίου Σκι.

## Οικολογία
* Στην περιοχή λειτουργεί το **Περιβαλλοντικό Κέντρο Ματσουκίου**



ΛίμνηΕλάχιστοΜέγιστο


Χωρητικότητα (m&sup3;)Στάθμη (m&sup2;)Χωρητικότητα (m&sup3;)Στάθμη (m&sup2;)


Στράτου60.000.0006770.200.00069



## Δείτε επίσης

*Υδροηλεκτρικό φράγμα Στράτου

Στράτου
Στράτου
Μαξιμούμερ (σκάκι)

Το θέμα **Μαύρο Μαξιμούμερ** (*Black Maximummer*) για σκακιστικά προβλήματα χαρακτηρίζεται από την εξής συνθήκη:
: *Τα μαύρα κάνουν πάντοτε τη μέγιστη γεωμετρικά κίνηση από όσες διαθέτουν, σε περίπτωση που έχουν περισσότερες από μία μέγιστες, μπορούν να επιλέξουν ποια θα παίξουν. Αν δεχτούν σαχ, πρέπει να αμυνθούν με τη μεγαλύτερη κίνηση που θα τα απαλλάξει από το σαχ*.

Οι αποστάσεις μετριούνται από το κέντρο του τετραγώνου αναχώρησης μέχρι το κέντρο του τετραγώνου άφιξης.

Το θέμα αυτό συνηθίζεται στα αντίστροφα προβλήματα, όπου τα λευκά εξαναγκάζουν τα μαύρα να κάνουν ματ. Τα λευκά έχουν καλύτερο έλεγχο των απαντήσεων των μαύρων στα μαξιμούμερ, παρά στα άλλα αντίστροφα.

Στο θέμα **Μαξιμούμερ** (*Maximummer*) η υποχρέωση για μέγιστη γεωμετρικά κίνηση ισχύει και για τα λευκά και για τα μαύρα.

## Παράδειγμα μαύρου μαξιμούμερ

Το πρόβλημα που βλέπουμε στο διάγραμμα δεξιά είναι μια ωραία παρουσίαση του θέματος, όπου παίζουν τα λευκά και βοηθούν τα μαύρα για το αντίστροφο ματ σε επτά κινήσεις. Η λύση είναι η εξής (σε αλγεβρική σημειογραφία):

: **1.Πθ3! Βδ1**
: **2.Πxθ5 Βδ8**
: **3.Πθ3 Βδ1**
: **4.Πδ3 Βθ5**
: **5.Πζ3 Βε8**
: **6.Πε3+ Ιε4**
: **7.Πδ3 Βα4#**

## Παραπομπές

* John Rice, *An ABC of Chess Problems*. London: Faber and Faber, 1970.

Κατηγορία:Σκακιστικά προβλήματα
Τεχνητή λίμνη

[thumb|225px|right|Τεχνητή λίμνη στην [Ταϊβάν]]
Με τον όρο **τεχνητή λίμνη** αποκαλούμε κάθε λίμνη που σχηματίστηκε με κατασκευή φράγματος, συνήθως στη ροή ποταμού, αλλά και πολύ μικρότερων υδάτινων ρευμάτων, που προέρχονται από την ίδια λεκάνη απορροής, όπως είναι η Λίμνη του Μαραθώνα. Ο σκοπός της δημιουργίας τέτοιων λιμνών είναι η παραγωγή ενέργειας, η άρδευση, η ύδρευση και ο έλεγχος των πλημμυρών του ποταμού. Ο τεχνικός όρος που χρησιμοποιείται για την αναφορά στις τεχνητές λίμνες για άρδευση και ύδρευση είναι **ταμιευτήρας** (αγγλ. reservoir). Στην Ελλάδα υπάρχουν, μέχρι σήμερα, 25 τέτοιες λίμνες με συνολική επιφάνεια 358,235 τ.χλμ. Η χρησιμότητα των τεχνητών λιμνών είναι ανεκτίμητη. Μεγαλύτερη τεχνητή λίμνη της Ελλάδας είναι η λίμνη Κρεμαστών 

## Δείτε επίσης
* Κατάλογος λιμνών της Ελλάδας

## Εξωτερικοί σύνδεσμοι
* 


Τεχνητη
Αμίν Μααλούφ

Ο **Αμίν Μααλούφ** (γαλλικά: *Amin Maalouf*, αραβικά: *أمين معلوف*, Βηρυτός, Λίβανος, 25 Φεβρουαρίου 1949) είναι Λιβανέζος συγγραφέας. Eίναι Καθολικός στο θρήσκευμα και μαθήτευσε σε σχολή Ιησουιτών, όπου διδάχτηκε τα γαλλικά, τα αρχαία ελληνικά και τα λατινικά. Σπούδασε κοινωνιολογία στo Γαλλικό Πανεπιστήμιο της Βηρυτού και εργάστηκε ως διευθυντής της εφημερίδας *An-Nahar*, μέχρι την έναρξη του εμφυλίου πολέμου του 1975, όταν και εγκαταστάθηκε στη Γαλλία ως πρόσφυγας. Από το 1983, μετά τη μεγάλη επιτυχία του πρώτου βιβλίου του, *Οι Σταυροφορίες από τη σκοπιά των Αράβων*, άφησε τη δημοσιογραφία και αφοσιώθηκε αποκλειστικά στο συγγραφικό του έργο. Έργα του έχουν μεταφραστεί από τα γαλλικά σε 37 γλώσσες. Θεωρείται από τις πιο λυρικές και αισθαντικές πένες της λογοτεχνίας του κόσμου της Ανατολής.

## Εργογραφία
* *Les Croisades vues par les Arabes* (Οι σταυροφορίες από τη σκοπιά των Αράβων, δοκίμιο, 1983)
* *Léon l'Africain* (Λέων ο Αφρικανός, μυθιστόρημα, 1986) ― ελλην.μετάφρ.Μαρ.Γιούνη ("Βάνιας")
* *Samarcande* (Σαμαρκάνδη, μυθιστόρημα, 1988) ― ελλην.μετάφρ.Έρη Κανδρή ("Ωκεανίδα")
* *Les Jardins de lumière* (Κήποι από φως, μυθιστόρημα, 1991)
* *Le Premier Siècle après Béatrice* (Ο πρώτος αιώνας μετά τη Βεατρίκη, μυθιστόρημα, 1992)
* *Le Rocher de Tanios* (Ο βράχος του Τάνιος, μυθιστόρημα, 1993)
* *Les Échelles du Levant* (Τα λιμάνια της Ανατολής, μυθιστόρημα, 1996)
* *Les Identités meurtrières* (Οι φονικές ταυτότητες, δοκίμιο, 1998)
* *Le Périple de Baldassare* (Ο περίπλους του Βαλτάσαρ, μυθιστόρημα, 2000)
* *Το χρονικό μιας οικογένειας*

## Παραπομπές


## Εξωτερικοί σύνδεσμοι
* 
*  

Κατηγορία:Λιβανέζοι συγγραφείς
Κατηγορία:Γάλλοι συγγραφείς
Ντούπλεξ (σκάκι)

Το **Ντούπλεξ** (*Duplex*) είναι θέμα για σκακιστικά προβλήματα χαρακτηρίζεται από την συνθήκη ότι υπάρχουν δύο λύσεις και:
* *Στην μία λύση παίζουν τα λευκά και με κάποια στρατηγική ικανοποιούν την εκφώνηση του προβλήματος.*
* *Στην άλλη λύση παίζουν τα μαύρα και με παρόμοια στρατηγική ικανοποιούν την εκφώνηση του προβλήματος.*

Η μορφή ντούπλεξ συνηθίζεται στα βοηθητικά σκακιστικά προβλήματα, όπου *τα μαύρα παίζουν πρώτα και βοηθούν τα λευκά να τους κάνουν ματ*, οπότε υπάρχει κάποια συμμετρία αφού στην άλλη λύση *τα λευκά παίζουν πρώτα και βοηθούν τα μαύρα να τους κάνουν ματ*.

## Ντούπλεξ σκακιστικό πρόβλημα

Στο πρόβλημα που βλέπουμε δεξιά, από τον αξιόλογο Ινδό συνθέτη Ναραγιάν Σανκάρ Ραμ, παίζουν τα μαύρα ή τα λευκά και βοηθούν στο να γίνει ματ σε δύο κινήσεις. Η στρατηγική αντιστοιχία των δυο λύσεων είναι τέλεια:
* Με την πρώτη κίνηση η κάθε πλευρά αυτομπλοκάρεται.
* Με την απάντηση υπάρχει μια *παρεμβολή* στο ε4, ένα *άνοιγμα* και ένα *ξεκάρφωμα*.
* Στη δεύτερη κίνηση υπάρχει ένα *αμοιβαίο ξεκάρφωμα* από το κομμάτι που ξεκαρφώθηκε πριν.
* Η τελική απάντηση δίνει διπλό σαχ και ματ.

Οι λύσεις είναι οι εξής (σε αλγεβρική σημειγραφία):

α) Παίζουν τα μαύρα:

β) Παίζουν τα λευκά:

## Παραπομπές


Κατηγορία:Σκακιστικά προβλήματα
Ερμητικός τεκτονισμός

Ο **Ερμητικός τεκτονισμός** αποτελεί τεκτονικό σύστημα (Στοά) που ιδρύθηκε το 1776 από τους αλχημιστές Γάλλους και Γερμανούς ελεύθερους τέκτονες του 18ου αιώνα. Το σύστημα αυτό έκανε την πρώτη του εμφάνιση στην Αβινιόν. Σήμερα, ο Αρχαίος και Αρχέγονος Ανατολικός Τύπος Misraim και Memphis, βασίζεται στις διδασκαλίες του Ερμή του Τρισμέγιστου, και θεωρείται το πλέον Ερμητικό Τάγμα στη διεθνή Τεκτονική σκηνή.

Ιδεολογικά το σύστημα αυτό στηρίζεται στις ιδέες του ερμητισμού, του οποίου  προσπάθησε και προσπαθεί να διαδώσει με τη διδαχή ότι «η ελευθέρα τεκτονική πρέπει να φθάσει στο σημείο που να ταυτιστεί με τη φύση, στηριζόμενη στην πείρα και εξευγενισμένη από την τέχνη».

## Εξωτερικοί Σύνδεσμοι
* Eπίσημη ιστοσελίδα

## Δείτε επίσης
* Ερμητισμός
* Ερμής ο Τρισμέγιστος

Κατηγορία:Ελευθεροτεκτονισμός
Κατηγορία:Ερμητισμός
Σωτάδης (αποσαφήνιση)

Με το όνομα **Σωτάδης** φέρονται κατά την αρχαιότητα τρεις Έλληνες ποιητές οι:

* Σωτάδης ο Αττικός: Ποιητής της Αττικής κωμωδίας και
* Σωτάδης ο Κρης (ολυμπιονίκης), ολυμπιονίκης στο αγώνισμα του δόλιχου κατά τον 4ο αιώνα π.Χ.
* Σωτάδης ο Μαρωνίτης Ποιητής από τη Μαρώνεια του 3ου αιώνα π.Χ.
* Σωτάδης ο Κρης (ποιητής), ποιητής της Κρήτης του 3ου αιώνα π.Χ.
Σωτάδης ο Κρης (ποιητής)

Ο **Σωτάδης** ήταν Αρχαίος Έλληνας λογοτέχνης από την Μαρώνεια Ροδόπης ή την Κρήτη που έζησε τον 3ο αιώνα π.Χ. Την εποχή που ήταν βασιλιάς της Αιγύπτου ο Πτολεμαίος Β΄ Φιλάδελφος (285 π.Χ. - 246 π.Χ.) έζησε στην Αλεξάνδρεια που ήταν διάσημη ως κέντρο λογοτεχνίας, επιστημών και πολιτισμού με την Βιβλιοθήκη της Αλεξάνδρειας. Από το έργο του σώθηκαν μόνο μερικά αποσπάσματα τα οποία ο Ιωάννης Στοβαίος θεωρεί πλαστά. Ο Έννιος μετέφρασε μερικά από τα ποιήματα που ανήκαν στο είδος του, είχε έναν γιο τον Απολλόδωρο για τον οποίο χρεώνεται ότι ανακάλυψε την Καρκινική γραφή. Ο Σωτάδης ήταν ο βασικός εκπρόσωπος στην Ποιητική Σάτιρα που ασχολήθηκε με την Παιδεραστία, έγραψε στην Ιωνική διάλεκτο, τα έργα του αποτελούσαν μυθολογικές παρωδίες όπως η "Εις Άδου κατάβασις", ο "Πρίηπος", η "Αμαζών" κ.ά. Οι κωμωδίες του, των οποίων μόνο οι τίτλοι έχουν διασωθεί, ονομάζονταν "Φλύακες" και "Κίναιδοι". Και όμως η ποίηση αυτή του Σωτάδη επαινείται γενικά από τους παλαιούς ως ευφυής και «χαρίεσσα». Σε ένα από τα ποιήματα του σατύρισε με βαρύτατους χαρακτηρισμούς τον ίδιο τον βασιλιά Πτολεμαίο Β΄ για τον γάμο του με την αδελφή του Αρσινόη Β΄ της Αιγύπτου με την φράση *"ρίχνει το καβλί σου σε μιά ανίερη τρύπα"*. Θ Σωτάδης φυλακίστηκε αλλά κατόπιν δραπέτευσε στην νήσο του Καύνου, τον  συνέλαβε ο Πάτροκλος, (ο στρατηγός του Πτολεμαίου), αφού τον έκλεισε σε μολύβδινο κιβώτιο τον πόντισε στο πέλαγος. Ο Βρετανός εξερευνητής Σερ Ρίτσαρντ Φράνσις Μπάρτον (1821–1890), μια γεωγραφική περιοχή που επιτρεπόταν η παιδεραστία στους γηγενείς κατοίκους, πήρε το όνομα της από τον Σωτάδη.

## Παραπομπές



## Πηγές

*Fontaine, M. "Before Pussy Riot: Free Speech and Censorship in the Age of Plautus".
*Waitt, Gordon; Kevin Markwell (2008). "The Lure of the 'Sotadic Zone'". Gay & Lesbian Review Worldwide. 15 (2).

Κατηγορία:Αρχαίοι Έλληνες κωμικοί ποιητές
Κατηγορία:Κυνικοί φιλόσοφοι
Κατηγορία:Αρχαία ΛΟΑΤ ιστορία
Νούντσιος

**Νούντσιος** ή **Νούτσιος** ονομάζεται ο διαπεπιστευμένος αντιπρόσωπος του Πάπα προς στις κυβερνήσεις ξένων χωρών. Είναι δηλαδή ο διπλωματικός εκπρόσωπος (αντίστοιχος του πρέσβη) του Βατικανού στην ξένη χώρα όπου αυτός διαμένει και έχει την εποπτεία των πάσης φύσεως εκκλησιαστικών ζητημάτων που αναφέρονται στη Καθολική Εκκλησία.

Οι Νούντσιοι διακρίνονται σε εκείνους **α΄ τάξεως** (αντίστοιχοι με τους Πρέσβεις α΄ τάξεως) και οι οποίοι μετά την ανάκλησή τους αναγορεύονται συνήθως καρδινάλιοι και σε νούντσιους **β΄ τάξεως** που συνήθως είναι τιτουλάριοι αρχιεπίσκοποι.

Η πλειοψηφία των Νουντσίων προέρχεται από την Εκκλησιαστική Ακαδημία (Accademia Ecclesiastica), την επίσημη σχολή διπλωματίας του Βατικανού.

Κατηγορία:Καθολική Εκκλησία
Κατηγορία:Χριστιανικοί θρησκευτικοί τίτλοι και βαθμοί
Σκαραμαγκάς Αττικής

Ο **Σκαραμαγκάς** είναι κωμόπολη με πληθυσμό 2.606 κατοίκους. Ανήκει διοικητικά στο Δήμο Χαϊδαρίου και χωρίζεται σε τρεις βασικές γειτονιές, την Άνω Αφαία, Κάτω Αφαία και την παραλιακή ζώνη . Στην περιοχή υπάρχει ναυπηγείο. Εξυπηρετείται από δύο κύριες οδικές αρτηρίες, την λεωφόρο Αθηνών / Εθνική Οδό Αθηνών - Κορίνθου και την περιφερειακή λεωφόρο Σχιστού - Σκαραμαγκά η οποία ξεκινάει από το Κερατσίνι.  Το όνομά της το οφείλει στην ιστορική οικογένεια Σκαραμαγκά στην ιδιοκτησία της οποίας είχε περιέλθει η περιοχή. 

Σήμερα στον Σκαραμαγκά βρίσκεται και το Ναυτικό Οχυρό Σκαραμαγκά του Ελληνικού Πολεμικού Ναυτικού με έδρα τα Ναυπηγεία Σκαραμαγκά.

## Ακτή Σκαραμαγκά
Η Ακτή Σκαραμαγκά μέχρι πριν από μερικές δεκαετίες, αποτελούσε μέρος αναψυχής και κολύμβησης για τους κατοίκους του Χαϊδαρίου, αλλά και ολόκληρης της Αττικής.

Το 1937 ξεκίνησε η κατασκευή των έργων υποδομής για την εξυπηρέτηση του Πολεμικού Ναυτικού, ενώ το 1956 αγοράστηκε αυτή η μονάδα από τον εφοπλιστή Σταύρο Νιάρχο, ο οποίος έκανε επεκτάσεις μπαζώνοντας και απαλλοτριώνοντας προς την πλευρά της πλαζ. Ο πρόεδρος του Εξωραϊστικού Συλλόγου Σκαραμαγκά, Παναγιώτης Κουκουμάς, είχε τότε κάνει καταγγελία, για την προσπάθεια αυτή.

Σήμερα από την άλλοτε παραλία έχει μείνει μόνο ένα μικρό τμήμα της από το βόρειο όριο των Ναυπηγείων μέχρι την Εθνική Οδό Αθηνών-Κορίνθου.

## Παραπομπές


Κατηγορία:Δήμος Χαϊδαρίου
Κατηγορία:Χωριά της Αττικής
Έποικος

Με τον όρο *"έποικος"* αναφέρεται το άτομο που εγκαθίσταται μόνιμα σε περιοχές έξω από τον εθνικό του χώρο, οι οποίες είναι ήδη κατοικημένες από άλλους. Η εννοιολογική διαφορά από τον όρο "μετανάστης" ή "μέτοικος" είναι ότι ο έποικος αποφασίζει τη μετεγκατάστασή του με δική του πρωτοβουλία, χωρίς δηλαδή να πιέζεται από εξωτερικές συνθήκες. Γενικά έποικος είναι κάποιος που ζει σε χώρα διαφορετική από την πατρίδα του από δική του επιλογή, χωρίς δηλαδή να έχει εξαναγκαστεί να εγκαταλείψει την πατρίδα του για οποιοδήποτε λόγο.
Ο έποικος επιλέγει να ζήσει σύμφωνα με το σύστημα που βρίσκει στη χώρα στην οποία εγκαθίσταται και δεν είναι υποχρεωτικό ότι συνεχίζει να έχει επαφές με το χώρο καταγωγής του. Αυτό τον διαφοροποιεί από τον "άποικο" ο οποίος μεταφέρει μαζί του το σύστημα διακυβέρνησης, τη θρησκεία και τα λοιπά έθιμα της πατρίδας του, έχει πάντα επαφή με το μητροπολιτικό κέντρο και δε σχεδιάζει την ενσωμάτωσή του με τους λαούς που συναντά επί τόπου.

Επιπλέον, ο έποικος μπορεί να είναι και ένας μόνο άνθρωπος (άτομο), ενώ η ύπαρξη αποίκων προϋποθέτει την ίδρυση ή ύπαρξη αποικίας (και συνεπώς ο αποικισμός είναι πάντα ομαδική δραστηριότητα). 

Υπάρχουν (σπανιότερα) και περιπτώσεις ομαδικού εποικισμού, οι οποίες ενθαρρύνονται από κάποιο κράτος για συγκεκριμένους πολιτικούς λόγους (π.χ. Τούρκοι έποικοι στη Τουρκική Δημοκρατία της Βόρειας Κύπρου (αναγνωρισμένη μόνο από την Τουρκία), Ισραηλινοί στα κατεχόμενα). Και σε αυτή την περίπτωση όμως, οι έποικοι εγκαθίστανται με τη δική τους ελεύθερη θέληση και δεν πρόκειται για οργανωμένες από το κράτος μετακινήσεις πληθυσμού. Δηλαδή "ενθαρρύνονται", αλλά δεν "αναγκάζονται". Όταν περιγράφεται η περίπτωση υποχρεωτικής μετακίνησης πληθυσμού, η χρήση των όρων "έποικος" ή "εποικισμός" είναι λανθασμένη.

## Εξωτερικοί σύνδεσμοι
* 
* 

Κατηγορία:Ανθρωπογεωγραφία